|  |  |
| --- | --- |
|  | **«ТАСДИҚЛАНГАН»**  **«4 SONLI MONTAJ BOSHQARMASI» АЖ акциядорларнинг умумий**  **йиғилишининг 2020 йил  «06» апрелдаги қарори билан 1-сонли баённома** |

**«4 SONLI MONTAJ BOSHQARMASI»**

**АКЦИЯДОРЛИК ЖАМИЯТИНИНГ**

**КУЗАТУВ КЕНГАШИ ТЎҒРИСИДАГИ**

**НИЗОМ**

**Тошкент шаҳри – 2020 йил**

1. **УМУМИЙ ҚОИДАЛАР**
2. Мазкур Низом Ўзбекистон Республикасининг “Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги Қонунига (бундан буён матнда Қонун деб юритилади), бошқа меъёрий-ҳуқуқий ҳужжатларга, «4 SONLI MONTAJ BOSHQARMASI»акциядорлик жамияти (бундан буён матнда Жамият деб юритилади) Уставига, Акциядорлик жамиятлари фаолияти самарадорлигини ошириш ва корпоратив бошқарув тизимини такомиллаштириш бўйича Комиссиянинг 2015 йил 31 декабрдаги йиғилишининг 9-сонли баённомаси билан тасдиқланган Корпоратив бошқарув Кодексига мувофиқ ишлаб чиқилган, Жамият кузатув кенгашининг мақомини, унинг аъзоларининг сайланишини, шунингдек уларнинг ҳуқуқ ва мажбуриятларини белгилаб беради ва фаолиятини тартибга солади.
3. Кузатув кенгаши Жамиятнинг фаолиятига умумий раҳбарликни амалга оширади, қонунчилик ва Жамият устави билан акциядорлар умумий йиғилишининг ваколатларига киритилган масалаларни ҳал қилиш – бундан мустасно.
4. Кузатув кенгаши аъзолари ўртасидаги функцияларни тақсимлаш кузатув кенгаши раиси томонидан кузатув кенгашининг ҳар бир маълум аъзоси учун амалга оширилади.
5. **КУЗАТУВ КЕНГАШИНИНГ ВАКОЛАТЛАРИ**
6. Жамият Кузатув кенгашининг ваколатларига қуйидагилар киради:

* Жамиятни ривожлантириш стратегиясига эришиш бўйича кўрилаётган чора-тадбирлар тўғрисида Жамият ижроия органининг ҳисоботини мунтазам равишда эшитиб борган ҳолда Жамият фаолиятининг устувор йўналишларини белгилаш;
* акциядорларнинг йиллик ва навбатдан ташқари умумий йиғилишларини чақириш, Қонунда назарда тутилган ҳоллар мустасно;
* акциядорлар умумий йиғилишининг кун тартибини тайёрлаш, акциядорларнинг умумий йиғилиши ўтказиладиган сана, вақт ва жойни белгилаш;
* акциядорларнинг умумий йиғилиши ўтказилиши ҳақида хабар қилиш ва акциядорлар умумий йиғилишида иштирок этиш учун Жамият акциядорларининг реестрини шакллантириш санасини белгилаш;
* Қонуннинг 59-моддаси биринчи қисмининг иккинчи хатбошида назарда тутилган масалаларни акциядорларнинг умумий йиғилишига ҳал этиш учун киритиш;
* мол-мулкнинг бозор қийматини белгилашни ташкил этиш;
* Жамиятнинг яккабошчилик асосидаги ижроия органи ҳисобланувчи Бош директори ваколатлари муддатидан илгари тугатилган тақдирда, унинг вазифасини вақтинча бажарувчини тайинлаш;
* Ижроия органи раҳбари лавозимига ва унинг аъзоларини танловни эълон қилиш таомилларини, танловнинг объектив мезонларини, унинг натижаларига кўра замонавий тарзда фикрлайдиган, юқори малакали, замонавий талабларга жавоб бера оладиган янги раҳбарларни, шунингдек чет эл менежерларининг ёлланиши бўйича танлов ўтказиш регламентини тасдиқлаган ҳолда танлов ўтказишни ташкиллаштириш;
* Жамият ижроия органига тўланадиган ҳақ ва компенсацияларнинг миқдорларини белгилаш; корпоратив маслаҳатчини тайинлаш ва унинг фаолият юритиш тартибини белгиловчи низомни тасдиқлаш;
* жамиятнинг йиллик бизнес-режасини тасдиқлаш. Бунда Жамиятнинг келгуси йилга мўлжалланган бизнес-режаси Жамият кузатув кенгаши мажлисида жорий йилнинг 1 декабридан кечиктирмай тасдиқланиши лозим;
* ички аудит хизматини ташкил этиш ва унинг ходимларини тайинлаш, шунингдек ҳар чоракда унинг ҳисоботларини эшитиб бориш;
* Жамият ижроия органининг фаолиятига дахлдор ҳар қандай ҳужжатлардан эркин фойдаланиш ва кузатув кенгаши зиммасига юклатилган вазифаларни бажариш учун бу ҳужжатларни ижроия органидан олиш. Кузатув кенгаши ва унинг аъзолари олинган ҳужжатлардан фақат хизмат мақсадларида фойдаланиши мумкин;
* аудиторлик текширувини ўтказиш (мажбурий аудиторлик текшируви бундан мустасно), аудиторлик ташкилотини белгилаш, унинг хизматларига тўланадиган энг кўп ҳақ миқдори ва у билан шартнома тузиш (шартномани бекор қилиш) тўғрисида қарор қабул қилиш;
* Жамиятнинг тафтиш комиссияси аъзоларига (тафтишчисига) тўланадиган ҳақ ва компенсацияларнинг миқдорлари юзасидан тавсиялар бериш;
* дивиденд миқдори, уни тўлаш шакли ва тартиби юзасидан тавсиялар бериш;
* Жамиятнинг захира фондидан ва бошқа фондларидан фойдаланиш;
* Жамиятнинг филиалларини ташкил этиш ва ваколатхоналарини очиш;
* Жамиятнинг шўъба ва тобе хўжалик жамиятларини ташкил этиш (улар акциядорлик жамиятлари ёки маъсулияти чекланган жамиятлар шаклида ташкил этилади);
* Қонунда белгиланган ҳолларда Жамият томонидан йирик битимлар тузиш тўғрисида қарор қабул қилиш ва Жамият аффиланган шахслари билан битимларни маъқуллаш; Жамиятнинг тижорат ва нотижорат ташкилотлардаги иштироки билан боғлиқ битимларни қонун ҳужжатларида белгиланган тартибда тузиш;
* Жамият томонидан корпоратив облигациялар, шу жумладан акцияларга айирбошланадиган облигациялар чиқариш тўғрисида қарор қабул қилиш;
* қимматли қоғозларнинг ҳосилаларини чиқариш тўғрисида қарор қабул қилиш;
* Жамиятнинг корпоратив облигацияларини қайтариб сотиб олиш тўғрисида қарор қабул қилиш;
* Жамиятнинг устав фондини кўпайтириш масалаларини, шунингдек жамият уставига Жамиятнинг устав фондини кўпайтириш ҳамда Жамиятнинг эълон қилинган акциялари сонини камайтириш билан боғлиқ ўзгартиш ва қўшимчалар киритиш тўғрисидаги масалаларни ҳал қилиш;
* қимматли қоғозлар чиқарилиши тўғрисидаги қарор (акциялар, облигациялар) ва эмиссия рисоласини тасдиқлаш;
* қимматли қоғозлар чиқарилиши тўғрисидаги қарорга (акциялар, облигациялар) ва эмиссия рисоласига ўзгартиришлар ва (ёки) қўшимчалар киритиш ва уларнинг матнини тасдиқлаш;
* Қонуннинг 34-моддасига мувофиқ акцияларни жойлаштириш (қимматли қоғозларнинг биржа бозорига ва уюшган биржадан ташқари бозорига чиқариш) нархини белгилаш;
* хайрия (ҳомийлик) ёки беғараз ёрдам кўрсатиш тўғрисидаги қарор қабул қилинаётган санада жамият соф активлари миқдорининг бир фоизидан ортиғини ташкил этса, хайрия (ҳомийлик) ёки беғараз ёрдамни тўғрисида қарор қабул қилиш;
* Жамият корпоратив бошқарув тизимини баҳолашни ўтказиш учун мустақил ташкилотни танлов асосида жалб қилиш.

1. Жамият кузатув кенгаши корпоратив бошқарув Кодекси тавсияларини жорий этиш учун қуйидагиларни амалга оширади:

* жамият Ижроия органи, ички назорат органлари, жамиятда тузилган коллегиал органлари фаолиятини мувофиқлаштириш, зарурат туғилганда эса жамиятни ривожлантириш режаларини ва унда белгиланган мақсадларга эришиш мониторингини ишлаб чиқишни ташкил этиш учун экспертларни жалб қилиш;
* АЖ ташкилий тузилмасининг қонунчилик талабларига мослигини ишлаб чиқиш, жорий этиш ва доимий равишда баҳолаш, ҳамда ҳар йилги молиявий ҳисоботларни Халқаро молиявий ҳисоботлар стандартларига биноан чоп этишга ўтилишини таъминлаш бўйича ишларни мувофиқлаштириш;
* корпоратив бошқарув Кодекси тавсияларини жорий этилиши устидан назорат олиб бориш.

1. Қонунчилик ва жамият уставига мувофиқ кузатув кенгаши ваколатларига бошқа масалаларни ҳам ҳал этишни киритиш мумкин.
2. Жамият кузатув кенгашининг ваколатларига киритилган масалалар ҳал қилиш учун жамият ижроия органига ўтказилиши мумкин эмас.
3. **КУЗАТУВ КЕНГАШИ АЪЗОЛАРИНИ САЙЛАШ, ТАЙИНЛАШ ВА ВАКОЛАТЛАРИНИ МУДДАТИДАН ИЛГАРИ БЕКОР ҚИЛИШ**
4. Жамият кузатув кенгашининг аъзолари Қонун ва жамият уставида назарда тутилган тартибда акциядорларнинг умумий йиғилиши томонидан бир йиллик муддатга сайланадилар.
5. Жамият кузатув кенгашининг миқдор таркиби Жамият устави билан белгилаб қўйилади. Бунда Жамият кузатув кенгаши таркибига биттадан кам бўлмаган (унинг уставида назарда тутилган кузатув кенгаши аъзолари сонининг 15% кам бўлмаган) мустақил аъзосини киритади.
6. Кузатув кенгаши таркибига биттадан кам бўлмаган (унинг уставида назарда тутилган кузатув кенгаши аъзолари сонининг 15% кам бўлмаган) мустақил аъзоси киритилади. Бунда мустақил аъзонинг номзодини қўйилиши акциядорлар томонидан уларнинг келишувига кўра амалга оширилади. Мустақил аъзо киритилмаган тақдирда, Жамият Кодекснинг мазкур тавсияларига риоя этилмаганлик сабаблари ҳақидаги маълумот чоп этади.
7. Кузатув кенгашининг мустақил аъзоларига қўйиладиган мезонлар Қонунда белгилаб қўйилган.
8. Жамиятнинг кузатув кенгаши таркибига сайланган шахслар чекланмаган тарзда қайта сайланиши мумкин.
9. Жамият ижроия органи раҳбари ва унинг аъзолари Жамиятнинг кузатув кенгашига сайланиши мумкин эмас.
10. Айни шу Жамиятда меҳнат шартномаси (контракт) бўйича ишлаётган шахслар Жамиятнинг кузатув кенгаши аъзоси бўлиши мумкин эмас.
11. Кузатув кенгаши сайланган аъзосининг ваколатларини муддатидан илгари бекор қилиш, акциядор ўзгарганда, кузатув кенгаши аъзоси томонидан ўз мажбуриятларини бузган тақдирда, кузатув кенгашининг тегишли аризаси мавжуд бўлганда ва бошқа асосларга кўра, акциядорлар умумий йиғилишининг қарори бўйича амалга оширилади.
12. Жамият кузатув кенгаш таркибига сайланадиган шахслар корпоратив бошқарувчи малакавий шаҳодатномасига (давлат улушига эга бўлган жамият учун) ёки Корпоратив бошқарув илмий-таълим марказининг сертификатига эга бўлишлари керак.
13. Жамиятнинг кузатув кенгаши аъзолари сайлови кумулятив овоз бериш орқали амалга оширилади.
14. Кумулятив овоз беришда ҳар бир акциядорга тегишли овозлар сони Жамиятнинг кузатув кенгашига сайланиши лозим бўлган шахслар сонига кўпайтирилади ва акциядор шу тариқа олинган овозларни битта номзодга тўлиқ беришга ёки икки ва ундан ортиқ номзодлар ўртасида тақсимлашга ҳақли.
15. Энг кўп овоз тўплаган номзодлар Жамият кузатув кенгашининг таркибига сайланган деб ҳисобланади.
16. **КУЗАТУВ КЕНГАШИНИНГ РАИСИ**
17. Жамият кузатув кенгашининг раиси кузатув кенгаши аъзолари томонидан уларнинг ўзлари орасидан кузатув кенгаши аъзолари умумий сонига нисбатан кўпчилик овоз билан сайланади.
18. Жамиятнинг кузатув кенгаши ўз раисини кузатув кенгаши аъзоларининг умумий сонига нисбатан кўпчилик овоз билан қайта сайлашга ҳақли.
19. Жамият кузатув кенгашининг раиси унинг ишини ташкил этади, кузатув кенгаши мажлисларини чақиради ва уларда раислик қилади, мажлисларда баённома юритилишини ташкил этади, акциядорларнинг умумий йиғилишида раислик қилади.
20. Жамият кузатув кенгашининг раиси бўлмаган тақдирда унинг вазифасини кузатув кенгашининг аъзоларидан бири амалга оширади.
21. **КУЗАТУВ КЕНГАШИНИНГ МАЖЛИСИ**
22. Жамият кузатув кенгашининг мажлиси кузатув кенгашининг раиси томонидан унинг ўз ташаббусига кўра, Жамият кузатув кенгаши, тафтиш комиссияси, ижроия органи аъзосининг ва Жамият овоз берувчи акцияларининг бир фоизидан кам бўлмаган миқдорининг эгалари ҳисобланадиган акциядорлар (акциядор)нинг талабига биноан чақирилади.
23. Жамият кузатув кенгашининг мажлиси кузатув кенгашининг раиси томонидан ҳар чоракда камида бир марта чақирилади. Мажлисда мажбурий тарзда қуйидаги масалалар кўриб чиқилади:

* ижроия органининг йиллик бизнес-режа бажарилишининг бориши тўғрисидаги, Жамиятни ривожлантириш стратегиясига эришиш бўйича кўрилаётган чоралар тўғрисидаги, Жамиятнинг таркибига кирадиган корхоналарнинг уларнинг бизнес-режалари, ҳамда Жамиятнинг бошқа ички ҳужжатлари билан тасдиқданган кўрсатгичларига эришиш ва бажарилган ишлар тўғрисидаги ҳисоботи;
* ички аудит хизматининг ҳисоботи;
* тафтиш комиссиясининг Жамиятдаги тобе (аффилланган) шахслар билан битимлар ёки йирик битимлар мавжудлиги, ҳамда бундай битимлар тузиш учун қонунчилик ва Жамиятнинг ички ҳужжатларига риоя қилиниши тўғрисидаги хулосаси.

1. Жамият кузатув кенгашининг мажлисини ўтказиш учун кворум Жамият кузатув кенгашига сайланган аъзоларнинг етмиш беш фоизидан кам бўлмаслиги керак.
2. Жамият кузатув кенгаши аъзоларининг сони Жамият уставида назарда тутилган миқдорнинг етмиш беш фоизидан кам бўлган тақдирда, Жамият кузатув кенгашининг янги таркибини сайлаш учун акциядорларнинг навбатдан ташқари умумий йиғилишини чақириши шарт. Кузатув кенгашининг қолган аъзолари акциядорларнинг бундай навбатдан ташқари умумий йиғилишини чақириш тўғрисида қарор қабул қилишга, шунингдек Жамият директорининг ваколатлари муддатидан илгари тугатилган тақдирда, унинг вазифасини вақтинча бажарувчини тайинлашга ҳақлидир.
3. Кузатув кенгаши аъзолари томонидан сиртдан овоз бериш йўли билан (сўров йўли билан) қабул қилинадиган қарорлари унинг барча аъзолари томонидан бир овоздан қабул қилиниши мумкин.
4. Шунингдек қуйидаги масалалар бўйича қарорлар ҳам кузатув кенгашининг барча аъзолари томонидан бир овоздан қабул қилиниши керак:

* Жамият устав фондини ошириш тўғрисида;
* қўшимча акциялар чиқарилуви тўғрисида;
* акцияларга айирбошланадиган корпоратив облигацияларни чиқариш тўғрисида;
* аффилланган шахс билан тузилаётган битимни маъқуллаш ҳақида;
* баланс қиймати ёки олиш қиймати битим тузиш тўғрисида қарор қабул қилинаётган санада Жамият соф активлари миқдорининг ўн беш фоизидан эллик фоизигачасини ташкил этувчи мол-мулк хусусида йирик битим тузиш тўғрисида. Бунда кузатув кенгашидан чиқиб кетган аъзоларнинг овози инобатга олинмайди. Жамият кузатув кенгашининг бир аъзоси ўз овозини кузатув кенгашининг бошқа аъзосига ёки учинчи шахсга беришига йўл қўйилмайди.

1. Жамият кузатув кенгашининг мажлисида баённома юритилади. Кузатув кенгаши мажлисининг баённомаси мажлис ўтказилганидан сўнг ўн кундан кечиктирмай тузилади.
2. Мажлис баённомасида қуйидагилар кўрсатилади:

* мажлис ўтказилган сана, вақт ва жой;
* мажлисда ҳозир бўлган шахслар;
* мажлиснинг кун тартиби;
* овоз беришга қўйилган масалалар, улар юзасидан ўтказилган овоз бериш якунлари;
* қабул қилинган қарорлар.

1. Жамият кузатув кенгаши мажлисининг баённомаси мажлисда иштирок этаётган Жамият кузатув кенгаши аъзолари томонидан имзоланади, улар мажлис баённомаси тўғри расмийлаштирилиши учун жавобгар бўлади.
2. Жамият кузатув кенгаши мажлисининг баённомаси имзоланган куни Жамият директорига ижро этиш учун топширилади. Кузатув кенгаши акциядорларнинг умумий йиғилишини чақириш тўғрисида қарор қабул қилган тақдирда мазкур қарор ҳақидаги ахборот Жамият директорига кузатув кенгашининг мажлиси ўтказиладиган куни топширилади.
3. Жамият кузатув кенгаши мажлиси сўров йўли билан ўтказилиши мумкин. Бунда Жамият кузатув кенгашининг қарорлари сиртдан овоз бериш йўли билан (сўров йўли билан) жамият кузатув кенгашининг барча аъзолари томонидан бир овоздан қабул қилиниши мумкин.

Техникавий воситалар, кузатув кенгаши аъзоларини идентификациялаш воситалари ва бошқа аппаратуралар мавжуд бўлганда, кузатув кенгашининг мажлислари видео-конференц-алоқа режимида ўтказилиши мумкин.

1. **КУЗАТУВ КЕНГАШИ АЪЗОЛАРИНИНГ ҲУҚУҚ ВА МАЖБУРИЯТЛАРИ**
2. Кузатув кенгаши аъзоси қуйидаги ҳуқуқларга эга:

* Кузатув кенгаши мажлисида шахсан иштирок этиш, регламент билан ажратилган вақт доирасида мажлисда муҳокама қилинадиган масала бўйича сўзга чиқиш;
* Кузатув кенгашининг қарорига кўра Жамиятнинг маълум давр вақти оралиғидаги фаолияти, унинг ривожлантириш режалари ҳақидаги маълумотларни олиш;
* «4 SONLI MONTAJ BOSHQARMASI» АЖнинг Кузатув кенгаши, тафтиш комиссияси ва Ижроия органи аъзоларини моддий рағбатлантириш тўғрисидаги Низомга мувофиқ кузатув кенгаши аъзоси ўз вазифаларини бажариши даврига ҳақ олиш ва/ёки мажбуриятлари билан боғлиқ харажатларни қоплаш;
* қонунчилик ва Жамият уставида назарда тутилган бошқа ҳуқуқларга эга бўлиш;
* Кузатув кенгаши аъзолари, ижроия органи, АЖ ходимлари ва жалб қилинган экспертлар (профилли олий ўқув юртлари ва бошқаларнинг тегишли профилдаги мутахассислари, ўқитувчилар таркиби) ичидан, кузатув кенгаши қошида тегишли масалалар бўйича қўмиталар (ишчи гуруҳлар), шу жумладан низоли вазиятлар бўйича, аудит бўйича, кадрлар бўйича ва бошқа масалалар бўйича қўмиталар тузиш.

1. Кузатув кенгаши аъзосининг мажбуриятлари:

* Жамият билан битим тузилганда, мўлжалланаётган битим тўғрисидаги маълумотларни, тегишли шартноманинг аҳамиятга молик бўлган шартларини батафсил тарзда кўрсатган ҳолда ёзма хабарнома юбориш йўли билан ўзининг тобелиги (аффилланганлиги) тўғрисида Жамиятни хабардор қилиш;
* ўзининг лавозим мажбуриятларини виждонан, шунингдек Жамият манфаатлари йўлида энг яхши деб ҳисоблаган усулда амалга ошириш;
* қонунчилик ва Жамият уставида назарда тутилган бошқа мажбуриятларга эга.

1. Кузатув кенгашининг аъзолари Жамиятнинг имкониятларидан (мулкий ёки номулкий ҳуқуқлар, хўжалик фаолияти соҳасидаги имкониятлар, Жамият фаолияти ва режалари ҳақидаги маълумотлардан) шахсий бойлик орттириш мақсадларида фойдаланиш ҳуқуқига эга эмаслар.
2. **КУЗАТУВ КЕНГАШИ АЪЗОЛАРИНИНГ ЖАВОБГАРЛИГИ**
3. Жамият кузатув кенгашининг аъзолари ўз ҳуқуқларини амалга оширганларида ва мажбуриятларини бажарганларида Жамият манфаатлари йўлида ҳаракат қилишлари лозим, ва қонунчилик ва Жамият уставига мувофиқ Жамият олдида жавобгарликка эга бўладилар.
4. Агар бир неча шахс жавобгарликка эга бўлсалар, уларнинг Жамият олдидаги жавобгарликлари солидар ҳисобланади.
5. Овоз беришда иштирок этмаган ёки Жамиятга зарар етказилишига олиб келган қарорга қарши овоз берган кузатув кенгаши аъзолари жавобгарликка эга бўлмайдилар, Қонунининг 90-моддасида белгиланган ҳолатлар – бундан мустасно.
6. Жамият ёки Жамиятнинг жойлаштирилган акцияларининг камида бир фоизига эга бўлган акциядор (акциядорлар), Жамиятга етказилган зарарларни қоплаш тўғрисида кузатув кенгаши аъзосига нисбатан даъво билан судга мурожаат қилишга ҳақлидирлар.
7. **ЯКУНИЙ ҚОИДАЛАР**
8. Кузатув кенгаши аъзоларини зарур материаллар билан таъминлаш, шунингдек акциядорлар ва инвесторлар билан ўзаро муносабатлари учун жавобгар бўлиб акциядорлар билан корпоратив муносабатлар бошқармаси (бўлими) ёки қимматли қоғозлар бўйича мутахассис ёҳуд корпоратив котиб саналади.
9. Мазкур Низом талабларининг бузилишида айбдор бўлган шахслар белгиланган тартибда жавобгарликка эга бўладилар.
10. Агар мазкур Низомнинг алоҳида моддалари Республикаси Ўзбекистоннинг амалдаги қонунчилиги ва/ёки Жамият Уставига зид келган тақдирда, унда ушбу моддалар ўз кучини йўқотади ва унинг мазкур моддалар билан тартибга солинадиган қисмида, мазкур Низомга тегишли ўзгартиришлар киритилгунга қадар, Республикаси Ўзбекистоннинг амалдаги қонунчилиги ва/ёки Жамият Устави нормаларига амал қилиш керак.